ddrg/super_eurlex huggingface dataset:
Neuvoston asetus (EY) N:o 1159/2001, annettu 11 päivänä kesäkuuta 2001, tiettyihin teollisuus-, maatalous- ja kalastustuotteisiin sovellettavien yhteisen tullitariffin autonomisten tullien väliaikaisesta suspendoimisesta annetun asetuksen (EY) N:o 1255/96 muuttamisesta



Virallinen lehti nro L 169 , 23/06/2001 s. 0001 - 0004



Neuvoston asetus (EY) N:o 1159/2001, annettu 11 päivänä kesäkuuta 2001, tiettyihin teollisuus-, maatalous- ja kalastustuotteisiin sovellettavien yhteisen tullitariffin autonomisten tullien väliaikaisesta suspendoimisesta annetun asetuksen (EY) N:o 1255/96 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 26 artiklan, ottaa huomioon komission ehdotuksen, sekä katsoo seuraavaa: (1) On yhteisön edun mukaista suspendoida kokonaan tai osittain yhteisen tullitariffin autonomiset tullit asetuksen (EY) N:o 1255/96(1) liitteeseen kuulumattomien tiettyjen uusien tuotteiden osalta. (2) Tämän asetuksen liitteessä olevasta luettelosta on poistettava mainitussa asetuksessa tarkoitetut tuotteet, joiden osalta ei enää ole yhteisön edun mukaista jatkaa yhteisen tullitariffin autonomisten tullien suspendoimista tai joiden tavaran kuvausta on tarpeen muuttaa teknisen kehityksen vuoksi. (3) Uusina tuotteina olisi pidettävä myös tuotteita, joiden tavaran kuvausta on tarpeen muuttaa, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 1255/96 liite seuraavasti: 1) Lisätään tämän asetuksen liitteessä I mainitut tuotteet. 2) Poistetaan tuotteet, joiden koodit luetellaan tämän asetuksen liitteessä II. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 11 päivänä kesäkuuta 2001. Neuvoston puolesta M. Sahlin Puheenjohtaja (1) EYVL L 158, 29.6.1996, s. 1, asetus sellaisena kuin se on viimeksi muutettuna asetuksella (EY) N:o 2801/2000 (EYVL L 331, 27.12.2000, s. 1). LIITE I >TAULUKON PAIKKA> ANEXO II - /BILAG II - /ANHANG II - /ΠΑΡΑΡΤΗΜΑ II - /ANNEX II - /ANNEXE II - /ALLEGATO II - /BIJLAGE II - /ANEXO II - /LIITE II - /BILAGA II - >TAULUKON PAIKKA>
Komission asetus (EY) N:o 1276/2001, annettu 28 päivänä kesäkuuta 2001, tuonnin kiinteistä arvoista tiettyjen hedelmien ja vihannesten tulohinnan määrittämiseksi



Virallinen lehti nro L 176 , 29/06/2001 s. 0001 - 0002



Komission asetus (EY) N:o 1276/2001, annettu 28 päivänä kesäkuuta 2001, tuonnin kiinteistä arvoista tiettyjen hedelmien ja vihannesten tulohinnan määrittämiseksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmien ja vihannesten tuontijärjestelmän soveltamista koskevista yksityiskohtaisista säännöistä 21 päivänä joulukuuta 1994 annetun komission asetuksen (EY) N:o 3223/94(1), sellaisena kuin se on viimeksi muutettuna asetuksella (EY) N:o 1498/98(2), ja erityisesti sen 4 artiklan 1 kohdan, sekä katsoo seuraavaa: (1) Asetuksessa (EY) N:o 3223/94 säädetään Uruguayn kierroksen monenvälisten kauppaneuvottelujen tulosten mukaisesti komission vahvistamista kolmansien maiden tuonnin kiinteiden arvojen perusteista liitteissä määriteltävien tuotteiden ja ajanjaksojen osalta. (2) Edellä mainittujen perusteiden mukaisesti tuonnin kiinteät arvot on vahvistettava tämän asetuksen liitteessä esitetylle tasolle, ON ANTANUT TÄMÄN ASETUKSEN: 1 artikla Asetuksen (EY) N:o 3223/94 4 artiklassa tarkoitetut tuonnin kiinteät arvot vahvistetaan liitteessä olevassa taulukossa merkityllä tavalla. 2 artikla Tämä asetus tulee voimaan 29 päivänä kesäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 2001. Komission puolesta Franz Fischler Komission jäsen (1) EYVL L 337, 24.12.1994, s. 66. (2) EYVL L 198, 15.7.1998, s. 4. LIITE tuonnin kiinteistä arvoista tiettyjen hedelmien ja vihannesten tulohinnan määrittämiseksi 28 päivänä kesäkuuta 2001 annettuun komission asetukseen >TAULUKON PAIKKA>
Komission asetus (EY) N:o 1288/2001, annettu 28 päivänä kesäkuuta 2001, A1-menettelyn mukaisten hedelmä- ja vihannesalan vientitodistusten antamisesta



Virallinen lehti nro L 176 , 29/06/2001 s. 0034 - 0034



Komission asetus (EY) N:o 1288/2001, annettu 28 päivänä kesäkuuta 2001, A1-menettelyn mukaisten hedelmä- ja vihannesalan vientitodistusten antamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon neuvoston asetuksen (EY) N:o 2200/96 soveltamista koskevista yksityiskohtaisista säännöistä hedelmä- ja vihannesalan vientitukien osalta 14 päivänä marraskuuta 1996 annetun komission asetuksen (EY) N:o 2190/96(1), sellaisena kuin se on viimeksi muutettuna asetuksella (EY) N:o 298/2000(2), ja erityisesti sen 2 artiklan 3 kohdan, sekä katsoo seuraavaa: (1) Komission asetuksessa (EY) N:o 862/2001(3) vahvistetaan määrät, joille voidaan antaa A1-menettelyn mukaisesti muita kuin elintarvikeavun yhteydessä haettuja vientitodistuksia. (2) Asetuksen (EY) N:o 2190/96 2 artiklassa vahvistetaan edellytykset, joilla komissio voi toteuttaa erityistoimenpiteitä niiden määrien ylittymisen välttämiseksi, joille A1-menettelyn mukaisia todistuksia saa antaa. (3) Komission käytössä tällä hetkellä olevien tietojen mukaan nämä määrät, lisättyinä ja vähennettyinä asetuksen (EY) N:o 2190/96 2 artiklan 3 kohdassa tarkoitetuilla määrillä, ylittyisivät, jos 22 päivästä kesäkuuta 2001 alkaen kuorettomille manteleille haettuja A1-menettelyn mukaisia todistuksia annetaan rajoituksetta. Sen vuoksi olisi vahvistettava tälle tuotteelle 22 päivästä kesäkuuta 2001 haettuihin määriin sovellettava prosentti, jonka mukaisesti todistuksia annetaan, ja hylättävä saman hakuajanjakson myöhempänä ajankohtana jätettävät hakemukset, jotka koskevat A1-menettelyn mukaisia todistuksia, ON ANTANUT TÄMÄN ASETUKSEN: 1 artikla A1-menettelyn mukaisia vientitodistuksia kuorettomille manteleille, joita koskeva hakemus on jätetty 22 päivänä kesäkuuta 2001 asetuksen (EY) N:o 862/2001 1 artiklan mukaisesti, annetaan 79,7 prosentille haetusta määrästä. Hylätään tämän tuotteen osalta A1-menettelyn mukaisia todistuksia koskevat hakemukset, jotka on jätetty 22 päivän kesäkuuta 2001 jälkeen ja ennen 24 päivää kesäkuuta 2001. 2 artikla Tämä asetus tulee voimaan 29 päivänä kesäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 2001. Komission puolesta Franz Fischler Komission jäsen (1) EYVL L 292, 15.11.1996, s. 12. (2) EYVL L 34, 9.2.2000, s. 16. (3) EYVL L 122, 3.5.2001, s. 8.
Komission asetus (EY) N:o 1269/2001, annettu 27 päivänä kesäkuuta 2001, Ruotsin lipun alla purjehtivien alusten pohjankatkaravun kalastuksen lopettamisesta annetun asetuksen (EY) N:o 608/2001 kumoamisesta



Virallinen lehti nro L 175 , 28/06/2001 s. 0006 - 0006



Komission asetus (EY) N:o 1269/2001, annettu 27 päivänä kesäkuuta 2001, Ruotsin lipun alla purjehtivien alusten pohjankatkaravun kalastuksen lopettamisesta annetun asetuksen (EY) N:o 608/2001 kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93(1), sellaisena kuin se on viimeksi muutettuna asetuksella (EY) N:o 2846/98(2), ja erityisesti sen 21 artiklan 3 kohdan, sekä katsoo seuraavaa: (1) Komission asetuksessa (EY) N:o 608/2001(3) säädetään Ruotsin lipun alla purjehtivien tai Ruotsissa rekisteröityjen alusten pohjankatkaravun kalastuksen lopettamisesta Norjan 62. pohjoisen leveyspiirin eteläpuoleisilla vesillä. (2) Ruotsin viranomaiset ilmoittivat Euroopan yhteisölle 8 päivänä kesäkuuta 2001, että ne olivat arvioineet uudelleen pohjankatkarapukannan Norjan 62. pohjoisen leveyspiirin eteläpuoleisilla vesillä ja todenneet, että kantaa voidaan edelleen kalastaa. Tämän vuoksi pohjankatkaravun kalastus Ruotsin lipun alla purjehtivilla tai Ruotsissa rekisteröidyillä aluksilla olisi hyväksyttävä Norjan 62. pohjoisen leveyspiirin eteläpuoleisilla vesillä. Näin ollen asetus (EY) N:o 608/2001 olisi kumottava, ON ANTANUT TÄMÄN ASETUKSEN: 1 artikla Kumotaan asetus (EY) N:o 608/2001. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 2001. Komission puolesta Franz Fischler Komission jäsen (1) EYVL L 261, 20.10.1993, s. 1. (2) EYVL L 358, 31.12.1998, s. 5. (3) EYVL L 90, 30.3.2001, s. 3.
Komission asetus (EY) N:o 1250/2001, annettu 26 päivänä kesäkuuta 2001, Afrikan, Karibian ja Tyynenmeren valtioista (AKT-valtioista) peräisin olevien eräiden maitotuotteiden tuontitodistuksia varten vuoden 2001 toisella puoliskolla käytettävissä olevien määrien vahvistamisesta



Virallinen lehti nro L 173 , 27/06/2001 s. 0025 - 0025



Komission asetus (EY) N:o 1250/2001, annettu 26 päivänä kesäkuuta 2001, Afrikan, Karibian ja Tyynenmeren valtioista (AKT-valtioista) peräisin olevien eräiden maitotuotteiden tuontitodistuksia varten vuoden 2001 toisella puoliskolla käytettävissä olevien määrien vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Afrikan, Karibian ja Tyynenmeren valtioista (AKT-valtioista) peräisin oleviin maataloustuotteisiin ja niiden jalostamisesta saatuihin tavaroihin sovellettavasta järjestelystä 20 päivänä heinäkuuta 1998 annetun neuvoston asetuksen (EY) N:o 1706/98 ja kumoavan asetuksen (ETY) N:o 715/90(1), ottaa huomioon Afrikan, Karibian ja Tyynenmeren valtioista (AKT-valtioista) peräisin olevien maito- ja maitotuotealan tuotteisiin sovellettavan järjestelmän soveltamista koskevista yksityiskohtaisista säännöistä ja asetuksen (ETY) N:o 1150/90 kumoamisesta 9 päivänä marraskuuta 1998 annetun komission asetuksen (EY) N:o 2414/98(2) ja erityisesti sen 4 artiklan 7 kohdan, sekä katsoo seuraavaa: Komission asetuksen (EY) N:o 2414/98 4 artiklan 7 kohdassa säädetään, että jos hakemuksissa oleva kokonaismäärä on pienempi kuin kyseisenä aikana käytettävissä oleva määrä, komissio määrittää jäljellä olevan määrän, joka lisätään saman kalenterivuoden seuraavan jakson käytettävissä olevaan määrään. Tämän vuoksi olisi määriteltävä asetuksen (EY) N:o 1706/98 7 artiklan 1 kohdassa tarkoitettujen tuotteiden käytettävissä olevat määrät vuoden 2001 toisella puoliskolla, ON ANTANUT TÄMÄN ASETUKSEN: 1 artikla Käytettävissä olevat määrät, joista voidaan jättää tuontitodistushakemuksia heinäkuun 2001 kymmenen ensimmäisen päivän aikana, ovat: - 1000 tonnia CN-koodiin 0402 kuuluvia tuotteita, kiintiön numero 09.4026, - 1000 tonnia CN-koodiin 0406 kuuluvia tuotteita, kiintiön numero 09.4027. 2 artikla Tämä asetus tulee voimaan 27 päivänä kesäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 2001. Komission puolesta Franz Fischler Komission jäsen (1) EYVL L 215, 1.8.1998, s. 12. (2) EYVL L 299, 10.11.1998, s. 7.
Komission asetus (EY) N:o 1259/2001, annettu 26 päivänä kesäkuuta 2001, kesäkuussa 2001 jätetyistä, jalostettavaksi tarkoitettua jäädytettyä naudanlihaa koskevista tuontioikeushakemuksista



Virallinen lehti nro L 173 , 27/06/2001 s. 0043 - 0043



Komission asetus (EY) N:o 1259/2001, annettu 26 päivänä kesäkuuta 2001, kesäkuussa 2001 jätetyistä, jalostettavaksi tarkoitettua jäädytettyä naudanlihaa koskevista tuontioikeushakemuksista EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon jalostettavaksi tarkoitetun jäädytetyn naudanlihan tuontikiintiön avaamisesta, jakamisesta ja hallinnasta (1 päivästä heinäkuuta 2001 30 päivään kesäkuuta 2002) 31 päivänä toukokuuta 2001 annetun komission asetuksen (EY) N:o 1065/2001(1) ja erityisesti sen 3 artiklan 4 kohdan, sekä katsoo seuraavaa: (1) Asetuksen (EY) N:o 1065/2001 1 artiklan 2 kohdassa vahvistetaan ne jalostettavaksi tarkoitetun jäädytetyn naudanlihan määrät, jotka voidaan tuoda erityisin edellytyksin ajanjaksona 1 päivästä heinäkuuta 2001 30 päivään kesäkuuta 2002. (2) Asetuksen (EY) N:o 1065/2001 3 artiklan 4 kohdassa säädetään, että haettuja määriä voidaan alentaa. Hakemuksissa esitetyt A-tuotteiden kokonaismäärät ylittävät käytettävissä olevat määrät. Näissä olosuhteissa sekä käytettävissä olevien määrien tasapuolisen jakamisen varmistamiseksi haettuja määriä olisi alennettava suhteellisesti. B-tuotteille haettujen tuontilupien määrät ovat sellaiset, että hakemukset voidaan hyväksyä kokonaisuudessaan, ON ANTANUT TÄMÄN ASETUKSEN: 1 artikla Kaikki asetuksen (EY) N:o 1065/2001 säännösten mukaisesti jätetyt, 1 päivän heinäkuuta 2001 ja 30 päivän kesäkuuta 2002 välistä ajanjaksoa koskevat tuontioikeushakemukset hyväksytään seuraavien, luullisena lihana ilmaistujen määrien mukaisina: a) 86,0109 prosenttia haetusta määrästä asetuksen (EY) N:o 1065/2001 1 artiklan 2 kohdan a alakohdassa tarkoitettujen säilykkeiden valmistukseen tarkoitetun lihan osalta; b) 100 prosenttia haetusta määrästä asetuksen (EY) N:o 1065/2001 1 artiklan 2 kohdan b alakohdassa tarkoitettujen tuotteiden valmistukseen tarkoitetun lihan osalta. 2 artikla Tämä asetus tulee voimaan 27 päivänä kesäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 2001. Komission puolesta Franz Fischler Komission jäsen (1) EYVL L 148, 1.6.2001, s. 37.
Komission asetus (EY) N:o 1255/2001, annettu 26 päivänä kesäkuuta 2001, kesäkuussa 2001 jätettyjen tiettyjä sianliha-alan tuotteita koskevien tuontitodistushakemusten hyväksyttävyydestä tiettyjen sianlihaa ja tiettyjä muita maataloustuotteita koskevien yhteisön tariffikiintiöiden avaamisesta ja hallinnasta annetussa neuvoston asetuksessa (EY) N:o 774/94 säädetyn järjestelmän mukaisesti



Virallinen lehti nro L 173 , 27/06/2001 s. 0035 - 0036



Komission asetus (EY) N:o 1255/2001, annettu 26 päivänä kesäkuuta 2001, kesäkuussa 2001 jätettyjen tiettyjä sianliha-alan tuotteita koskevien tuontitodistushakemusten hyväksyttävyydestä tiettyjen sianlihaa ja tiettyjä muita maataloustuotteita koskevien yhteisön tariffikiintiöiden avaamisesta ja hallinnasta annetussa neuvoston asetuksessa (EY) N:o 774/94 säädetyn järjestelmän mukaisesti EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjen sianlihaa ja tiettyjä muita maataloustuotteita koskevien yhteisön tariffikiintiöiden avaamisesta ja hallinnasta annetussa neuvoston asetuksessa (EY) N:o 774/94 säädetyn tuontijärjestelmän soveltamista koskevista yksityiskohtaisista säännöistä sianliha-alalla 22 päivänä kesäkuuta 1994 annetun komission asetuksen (EY) N:o 1432/94(1), sellaisena kuin se on viimeksi muutettuna asetuksella (EY) N:o 1006/2001(2), ja erityisesti sen 4 artiklan 4 kohdan, sekä katsoo seuraavaa: (1) Olisi määritettävä vuoden 2001 neljättä vuosineljännestä varten käytettävissä oleva määrä. (2) On aiheellista kiinnittää toimijoiden huomiota siihen, että todistuksia voidaan käyttää ainoastaan sellaisten tuotteiden osalta, jotka ovat kaikkien tällä hetkellä yhteisössä voimassa olevien eläinlääkintäsäännösten mukaisia, ON ANTANUT TÄMÄN ASETUKSEN: 1 artikla 1. Jaksolle 1 päivästä lokakuuta 31 päivään joulukuuta 2001 voidaan jättää tuontitodistushakemuksia liitteessä tarkoitetulle kokonaismäärälle asetuksen (EY) N:o 1432/94 säännösten mukaisesti. 2. Todistuksia voidaan käyttää ainoastaan sellaisten tuotteiden osalta, jotka ovat kaikkien tällä hetkellä yhteisössä voimassa olevien eläinlääkintäsäännösten mukaisia. 2 artikla Tämä asetus tulee voimaan 1 päivänä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä kesäkuuta 2001. Komission puolesta Franz Fischler Komission jäsen (1) EYVL L 156, 23.6.1994, s. 14. (2) EYVL L 140, 24.5.2001, s. 13. LIITE >TAULUKON PAIKKA>
Komission asetus (EY) N:o 1263/2001, annettu 27 päivänä kesäkuuta 2001, valkoisen sokerin johdettujen interventiohintojen vahvistamisesta markkinointivuodeksi 2001/2002



Virallinen lehti nro L 178 , 30/06/2001 s. 0060 - 0060



Komission asetus (EY) N:o 1263/2001, annettu 27 päivänä kesäkuuta 2001, valkoisen sokerin johdettujen interventiohintojen vahvistamisesta markkinointivuodeksi 2001/2002 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon sokerialan yhteisestä markkinajärjestelystä 19 päivänä kesäkuuta 2001 annetun neuvoston asetuksen (EY) N:o 1260/2001(1) ja erityisesti sen 2 artiklan 4 kohdan, sekä katsoo seuraavaa: (1) Asetuksessa (EY) N:o 1260/2001 vahvistetaan valkoisen sokerin interventiohinta markkinointivuodesta 2001/2002 markkinointivuoteen 2005/2006 muilla kuin alijäämäalueilla 63,19 euroksi 100 kilogrammalta. (2) Asetuksen (EY) N:o 1260/2001 2 artiklan 1 kohdan b alakohdassa säädetään, että valkoisen sokerin johdetut interventiohinnat on vahvistettava vuosittain jokaiselle alijäämäalueelle. Niitä vahvistettaessa on aiheellista ottaa huomioon alueelliset erot, joita sokerin hinnoissa markkinahintojen luonnollisten muodostumisedellytysten perusteella otaksuttavasti on sadon ollessa tavanomainen ja sokerin liikkuessa vapaasti sekä ottaen huomioon saatu kokemus ja sokerin kuljetuskustannukset ylijäämäalueilta alijäämäalueille. (3) Hankintatilanteesta ennakoidaan alijäämäistä Irlannin, Yhdistyneen kuningaskunnan, Espanjan, Portugalin ja Suomen tuotantoalueilla. (4) Tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Yhteisön alijäämäalueilla valkoisen sokerin johdettu interventiohinta vahvistetaan: a) 64,65 euroksi 100 kilogrammalta Irlannin ja Yhdistyneen kuningaskunnan kaikilla alueilla; b) 64,65 euroksi 100 kilogrammalta Portugalin kaikilla alueilla; c) 64,65 euroksi 100 kilogrammalta Suomen kaikilla alueilla; d) 64,88 euroksi 100 kilogrammalta Espanjan kaikilla alueilla. 2 artikla Tämä asetus tulee voimaan 1 päivänä heinäkuuta 2001. Sitä sovelletaan markkinointivuotena 2001/2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä kesäkuuta 2001. Komission puolesta Franz Fischler Komission jäsen (1) Ks. tämän virallisen lehden sivu 1.
Komission asetus (EY) N:o 1292/2001, annettu 28 päivänä kesäkuuta 2001, asetuksessa (EY) N:o 943/2001 tarkoitetun tavallisen vehnän vientiä koskevan tarjouskilpailun osana toimitettujen tarjousten osalta



Virallinen lehti nro L 176 , 29/06/2001 s. 0045 - 0045



Komission asetus (EY) N:o 1292/2001, annettu 28 päivänä kesäkuuta 2001, asetuksessa (EY) N:o 943/2001 tarkoitetun tavallisen vehnän vientiä koskevan tarjouskilpailun osana toimitettujen tarjousten osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on viimeksi muutettuna asetuksella (EY) N:o 1666/2000(2), ottaa huomioon neuvoston asetuksen (ETY) N:o 1766/92 soveltamista koskevista tietyistä yksityiskohtaisista säännöistä vientitukien myöntämisen ja häiriötilanteessa toteutettavien toimenpiteiden osalta vilja-alalla 29 päivänä kesäkuuta 1995 annetun komission asetuksen (EY) N:o 1501/95(3), sellaisena kuin se on viimeksi muutettuna asetuksella (EY) N:o 602/2001(4), ja erityisesti sen 7 artiklan, sekä katsoo seuraavaa: (1) Kaikkiin kolmansiin maihin, lukuun ottamatta Puolaa, vietävän tavallisen vehnän vientitukea koskeva tarjouskilpailu on avattu komission asetuksella (EY) N:o 943/2001(5). (2) Asetuksen (EY) N:o 1501/95 7 artiklan mukaan komissio voi toimitettujen tarjousten perusteella asetuksen (ETY) N:o 1766/92 23 artiklassa säädettyä menettelyä noudattaen päättää tarjouskilpailun ratkaisematta jättämisestä. (3) Erityisesti asetuksen (EY) N:o 1501/95 1 artiklassa säädetyt perusteet huomioon ottaen ei ole aiheellista vahvistaa enimmäistukea. (4) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Tarjouskilpailu jätetään ratkaisematta niiden tarjousten osalta, jotka on toimitettu 22. ja 28. kesäkuuta 2001 välisenä aikana osana asetuksessa (EY) N:o 943/2001 tarkoitettua tavallisen vehnän vientitukea koskevaa tarjouskilpailua. 2 artikla Tämä asetus tulee voimaan 29 päivänä kesäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 2001. Komission puolesta Franz Fischler Komission jäsen (1) EYVL L 181, 1.7.1992, s. 21. (2) EYVL L 193, 29.7.2000, s. 1. (3) EYVL L 147, 30.6.1995, s. 7. (4) EYVL L 89, 29.3.2001, s. 16. (5) EYVL L 133, 16.5.2001, s. 3.
Komission asetus (EY) N:o 1281/2001, annettu 28 päivänä kesäkuuta 2001, neuvoston asetuksissa (ETY) N:o 1600/92 ja (ETY) N:o 1601/92 säädetyn Azorien, Madeiran ja Kanariansaarten arvioidun sokerin hankintataseen vahvistamisesta 1 päivän heinäkuuta 2001 ja 31 päivän joulukuuta 2001 väliseksi ajaksi



Virallinen lehti nro L 176 , 29/06/2001 s. 0012 - 0013



Komission asetus (EY) N:o 1281/2001, annettu 28 päivänä kesäkuuta 2001, neuvoston asetuksissa (ETY) N:o 1600/92 ja (ETY) N:o 1601/92 säädetyn Azorien, Madeiran ja Kanariansaarten arvioidun sokerin hankintataseen vahvistamisesta 1 päivän heinäkuuta 2001 ja 31 päivän joulukuuta 2001 väliseksi ajaksi EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyjä maataloustuotteita koskevista erityistoimenpiteistä Azorien ja Madeiran hyväksi 15 päivänä kesäkuuta 1992 annetun neuvoston asetuksen (ETY) N:o 1600/92(1), sellaisena kuin se on viimeksi muutettuna asetuksella (EY) N:o 2826/2000(2), ja erityisesti sen 10 artiklan, ottaa huomioon tiettyjä maataloustuotteita koskevista erityistoimenpiteistä Kanariansaarten hyväksi 15 päivänä kesäkuuta 1992 annetun neuvoston asetuksen (ETY) N:o 1601/92(3), sellaisena kuin se on viimeksi muutettuna asetuksella (EY) N:o 2826/2000, ja erityisesti sen 3 artiklan 4 kohdan ja 7 artiklan 2 kohdan, sekä katsoo seuraavaa: (1) Azorien, Madeiran ja Kanariansaarten arvioitu sokerin hankintatase markkinointivuodeksi 2000/2001 vahvistetaan asetusten (ETY) N:o 1600/92 ja (ETY) N:o 1601/92 2 artiklan mukaisesti komission asetuksella (ETY) N:o 2177/92(4), sellaisena kuin se on viimeksi muutettuna asetuksella (EY) N:o 1481/2000(5). Mainitun 2 artiklan mukaisesti ja odotettaessa erityishankintamenettelyn uudistuksen voimaantuloa olisi vahvistettava tase 1 päivän heinäkuuta 2001 ja 31 päivän joulukuuta 2001 väliseksi ajaksi, jotta voimassa olevan erityishankintamenettelyn soveltaminen ei keskeytyisi. (2) Tässä asetuksessa säädetyt toimenpiteet ovat sokerin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan markkinointivuoden 2001/2002 1 päivän heinäkuuta 2001 ja 31 päivän joulukuuta 2001 välisen ajankohdan osalta asetuksen (ETY) N:o 2177/92 liite tämän asetuksen liitteellä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä heinäkuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 2001. Komission puolesta Franz Fischler Komission jäsen (1) EYVL L 173, 27.6.1992, s. 1. (2) EYVL L 328, 23.12.2000, s. 2. (3) EYVL L 173, 27.6.1992, s. 13. (4) EYVL L 217, 31.7.1992, s. 71. (5) EYVL L 167, 7.7.2000, s. 6. LIITE Asetuksen (ETY) N:o 2177/92 1 artiklassa tarkoitetut valkoisena sokerina ilmaistut määrät tonneina 1 päivän heinäkuuta 2001 ja 31 päivän joulukuuta 2001 väliseksi ajaksi >TAULUKON PAIKKA>